b'\n_START_ARTICLE_\nCentrin\xc4\x97s Europos tarptautin\xc4\x97 taur\xc4\x97\n_START_PARAGRAPH_\nCentin\xc4\x97s Europos tarptautin\xc4\x97 taur\xc4\x97 (angl. Central European International Cup) buvo tarptautin\xc4\x97s futbolo var\xc5\xbeybos, organizuotos Centrin\xc4\x97s Europos futbolo rinktin\xc4\x97ms tarp 1927 m. ir 1960 m. Var\xc5\xbeybos buvo organizuojamos profesional\xc5\xb3 ir m\xc4\x97g\xc4\x97j\xc5\xb3 futbolo komandoms. Dalyvaujan\xc4\x8dios \xc5\xa1alys buvo Austrija, \xc4\x8cekoslovakija, Vengrija, Italija, \xc5\xa0veicarija ir Jugoslavija._NEWLINE_Buvo \xc5\xbeaid\xc5\xbeiamos \xe2\x80\x9enam\xc5\xb3\xe2\x80\x9c ir i\xc5\xa1vykos var\xc5\xbeybos, susid\xc4\x97jo i\xc5\xa1 \xc5\xa1e\xc5\xa1i\xc5\xb3 kart\xc5\xb3 ir vienas turnamentas t\xc4\x99sdavosi daugiau nei dvejus metus. Paskutiniai du turnamentai vyko penkerius metus. Var\xc5\xbeybos buvo nutrauktos 1960 m., kai tais pa\xc4\x8diais metais startavo Europos futbolo \xc4\x8dempionatas.\n_START_SECTION_\nTaur\xc4\x97\n_START_PARAGRAPH_\nPirmasis taur\xc4\x97s pavadinimas buvo \xc5\xa0vehlos taur\xc4\x97. Tai buvo Anton\xc3\xadno \xc5\xa0vehlos, \xc4\x8cekoslovakijos ministro pirmininko, vieno i\xc5\xa1 \xc4\xafk\xc5\xabr\xc4\x97j\xc5\xb3, skiriamas prizas. Po Antrojo pasaulinio karo taur\xc4\x97 buvo vadinama Dr. Ger\xc3\xb6 taur\xc4\x97. Austrijos futbolo asociacijos Josef Ger\xc3\xb6 direktoriui ir buvusiam var\xc5\xbeyb\xc5\xb3 teis\xc4\x97jui atminti.\n_START_SECTION_\nIstorija\n_START_PARAGRAPH_\nVar\xc5\xbeybos buvo sugalvotos ir pasi\xc5\xablytos Austrijos futbolo pionieriaus Hugo Meisl. Jis buvo vienas i\xc5\xa1 Europieti\xc5\xa1ko futbolo \xe2\x80\x9et\xc4\x97v\xc5\xb3\xe2\x80\x9c. Pirmos var\xc5\xbeybos vyko tarp 1927 m. ir 1930 m. Buvo laim\xc4\x97tos Italijos. Jie taip pat laim\xc4\x97jo ir 1933-1935 m. sezone. Italijos rinktinei vadovavo legendinis Vittorio Pozzo treneris su kuriuo komanda laim\xc4\x97jo ir 1934 m. ir 1938 m. Pasaulio taur\xc4\x99. Ketvirtosios var\xc5\xbeybos, prasid\xc4\x97jo 1936 m. buvo apleistos d\xc4\x97l An\xc5\xa1liuso ir Antrojo pasaulinio karo. Penktosios var\xc5\xbeybos nebuvo vykdomos iki 1948 m. ir kurios 1953 m. buvo laim\xc4\x97tos Vengrijos rinktin\xc4\x97s. Paskutines var\xc5\xbeybas 1954-1960 m. sezone laim\xc4\x97jo \xc4\x8cekoslovakija.'